4 июлдән 10 июлгә тиклем “Торатау” конгресс-холының өҫкө майҙанында халыҡ-ара кәсептәр һәм һөнәрҙәр күргәҙмәһе эшләне. Өфө ҡалаһының 39 предприятиеһы, ойошмаһы һәм эшҡыуарҙары сувенир продукцияһын халыҡҡа тәҡдим итте. 50 илдә Башҡортостандағы Фольклориада тураһында материалдар баҫылып сыҡты. Сит ил социаль селтәрҙәрендә 1,5 меңдән ашыу пост донъя күрҙе. Донъяның 30 илендә киң мәғлүмәт саралары, телерадиокомпаниялар Башҡортостанда үткән сараны яҡтыртты.